ddrg/super_eurlex huggingface dataset:
(2)

V nariadení (EÚ) č. 575/2013 sa rozlišuje medzi závažnými rozšíreniami alebo zmenami v prístupe interných ratingov (prístup IRB) a v pokročilom prístupe merania (AMA), ktoré podliehajú schvaľovaniu, a všetkými inými zmenami, ktoré podliehajú oznamovacej povinnosti. Pokiaľ ide o oznamovanie, v nariadení (EÚ) č. 575/2013 nie je stanovený čas oznamovania rozšírenia alebo zmeny, t. j. či by zmena mala byť oznámená pred jej vykonaním alebo po ňom. Malo by sa pamätať na skutočnosť, že rozšírenia alebo zmeny menšej závažnosti nemusia byť príslušným orgánom hlásené vopred. Pre inštitúcie by to navyše bolo zároveň efektívnejšie a menej zaťažujúce, keby takéto zmeny menšej závažnosti zhromažďovali a príslušným orgánom oznamovali v pravidelných intervaloch. K takejto praxi v oblasti dohľadu už v niekoľkých členských štátoch skutočne dochádza. Rozšírenia a zmeny, ktoré si vyžadujú oznámenie, by sa teda mali ďalej rozdeliť na rozšírenia a zmeny, ktoré si vyžadujú oznámenie pred ich vykonaním, a rozšírenia a zmeny, ktoré si vyžadujú oznámenie až po ich vykonaní. Zabezpečilo by sa tým ďalej, že príslušné orgány budú vo svojich každodenných úlohách zameriavať svoju pozornosť na rozšírenia a zmeny, ktoré majú potenciál závažne zmeniť požiadavky na vlastné zdroje alebo výkonnosť modelov či ratingových systémov. Zároveň by sa zabezpečilo, že inštitúcie budú rozlišovať medzi rozšíreniami a zmenami veľkej závažnosti a rozšíreniami a zmenami menšej závažnosti na základe prístupu dohľadu orientovaného na riziká. Takéto rozlišovanie medzi rozšíreniami a zmenami podliehajúcimi oznámeniu pred ich vykonaním a rozšíreniami a zmenami podliehajúcimi oznámeniu po ich vykonaní by bolo obozretné vzhľadom na skutočnosť, že oznamovanie pred vykonaním by príslušným orgánom dalo možnosť preskúmať správne uplatňovanie tohto nariadenia. Tým by sa zase znížilo zaťaženie v oblasti dohľadu na strane inštitúcií.
(4)

Možnosť dodania umožňuje dlžníkovi odkúpiť spätne na trhu konkrétny krytý dlhopis, z ktorého sa financuje hypotekárny úver, a dodať krytý dlhopis banke ako predčasné splatenie hypotekárneho úveru. Keďže má dlžník k dispozícii túto možnosť, reálna hodnota hypotekárnych úverov by mala byť vždy rovnaká ako reálna hodnota krytých dlhopisov, z ktorých sa tieto hypotekárne úvery financujú. To znamená, že výpočet reálnej hodnoty hypotekárnych úverov by mal zahŕňať výpočet reálnej hodnoty možnosti dodania podľa uznaných trhových postupov.
(1)

S cieľom zabezpečiť efektívnu spoluprácu medzi príslušnými orgánmi domovského a hostiteľského členského štátu by výmena informácií mala byť obojsmerná, a to v rámci jednotlivých právomocí týchto orgánov v oblasti dohľadu. Preto je nevyhnutné spresniť, ktoré informácie týkajúce sa inštitúcií, a ak je to vhodné, týkajúce sa fungovania ich pobočiek by mali poskytovať príslušné orgány domovského členského štátu príslušným orgánom hostiteľského členského štátu, ako aj to, ktoré informácie týkajúce sa pobočiek musia poskytnúť príslušné orgány hostiteľského členského štátu príslušným orgánom domovského členského štátu.
(8)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť nasledujúce. Členským štátom by sa po schválení mala poskytnúť šesťmesačná lehota na preskúmanie autorizácií prípravkov na ochranu rastlín obsahujúcich acechinocyl. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.
(3)

Ak je to vhodné a bez toho, aby boli dotknuté právomoci a zodpovednosť ECB za úlohy, ktoré sú jej zverené nariadením o JMD, príslušné vnútroštátne orgány sú za podmienok ustanovených v nariadení o JMD a v tomto nariadení zodpovedné za poskytovanie pomoci ECB pri vypracúvaní a vykonávaní všetkých aktov týkajúcich sa úloh uvedených v článku 4 nariadenia o JMD v súvislosti so všetkými úverovými inštitúciami vrátane pomoci pri overovacích činnostiach. Na tento účel pri plnení úloh uvedených v článku 4 nariadenia o JMD by mali príslušné vnútroštátne orgány dodržiavať pokyny, ktoré vydáva ECB.
(4)

V snahe uľahčiť a podporiť účasť konkrétnych typov účastníkov boli stanovené osobitné prevádzkové potreby. Tieto osobitné prevádzkové potreby vyplývajú zo súčasnej rozdrobenosti tohto novovznikajúceho priemyselného odvetvia s množstvom zúčastnených strán z radov malých a stredných podnikov. Účasť týchto zúčastnených strán spolu s inštitúciami stredného a vyššieho vzdelávania a ďalšími subjektami v spoločnom podniku BBI by sa mala uľahčovať a podporovať aj vzhľadom na ich uznávané silné postavenie vo výskume a vývoji. Na to, aby sa dosiahla optimálna úroveň pákového efektu na súkromné investície, by mali byť na financovanie akcií, ktoré nie sú inovačnými opatreniami, z prostriedkov spoločného podniku BBI oprávnené iba uvedené zúčastnené strany.
(1)

S cieľom zabezpečiť efektívnu a včasnú spoluprácu medzi príslušnými orgánmi domovského a hostiteľského členského štátu by výmena informácií mala byť obojsmerná, a to v rámci jednotlivých právomocí uvedených orgánov v oblasti dohľadu. Na účely výmeny informácií pri bežnej činnosti a v situáciách, keď sa vyskytne problém súvisiaci s likviditou, by sa preto mali stanoviť štandardné formuláre, vzory a operatívne postupy vrátane lehôt. Pre informácie, ktoré sa majú vymieňať pravidelne na polročnom alebo ročnom základe, by sa mali rovnako stanoviť harmonizované frekvencie a maximálne dátumy zasielania. Na zabezpečenie toho, aby sa vymieňali najaktuálnejšie informácie, by si príslušné orgány však mali vymieňať informácie čo možno najskôr bez čakania na konečné maximálne dátumy zasielania.
(1)

Je vhodné stanoviť vykonávacie technické predpisy na uľahčenie zbližovania postupov dohľadu, pokiaľ ide o vykonávanie jednotného prístupu na posudzovanie závažného nedodržiavania požiadaviek zo strany inštitúcií z dôvodu nedbalosti alebo opomenutia a na uplatňovanie dodatočných rizikových váh. S cieľom uľahčiť zbližovanie postupov dohľadu pri uplatňovaní dodatočných rizikových váh by sa mal stanoviť príslušný vzorec. Týmto vzorcom by sa mala uložiť primeraná dodatočná riziková váha najmenej 250 %, ktorá sa s každým ďalším porušením článkov 405, 406 alebo 409 nariadenia (EÚ) č. 575/2013 progresívne zvýši. Do vzorca by sa mal zaviesť vhodný faktor, ktorý by umožnil uplatnenie nižšej dodatočnej rizikovej váhy v prípade expozícií vyňatých podľa článku 405 ods. 3 nariadenia (EÚ) č. 575/2013.
(2)

Berúc do úvahy, že orgán ESMA doposiaľ nevyvinul špeciálny nástroj IT pre podávanie oznámení, používanie e-mailu je najvhodnejším formátom pre tento typ oznámení medzi príslušnými orgánmi a orgánom ESMA. Orgán ESMA by mal preto vytvoriť zoznam príslušných e-mailových adries a poskytnúť ich všetkým príslušným orgánom.
(2)

Berúc do úvahy, že orgán ESMA doposiaľ nevyvinul špeciálny nástroj IT na podávanie oznámení, používanie e-mailu je najvhodnejším formátom na tento typ oznámení medzi príslušnými orgánmi a orgánom ESMA. Orgán ESMA by mal preto vytvoriť zoznam príslušných e-mailových adries a poskytnúť ich všetkým príslušným orgánom.
(4)

Vzhľadom na to, že uvedené podniky spĺňali podmienky článku 13 ods. 3 druhého pododseku nariadenia (ES) č. 510/2006, francúzske orgány navyše tým istým sprievodným listom k žiadosti o zápis do registra požiadali Komisiu, aby v zmysle uvedeného článku stanovila prechodné obdobie, s cieľom umožniť daným podnikom legálne používať obchodný názov po jeho zápise do registra.
(4)

Vzhľadom na to, že uvedené podniky spĺňali podmienky článku 13 ods. 3 druhého pododseku nariadenia (ES) č. 510/2006, francúzske orgány navyše tým istým sprievodným listom k žiadosti o zápis do registra požiadali Komisiu, aby v zmysle uvedeného článku stanovila prechodné obdobie s cieľom umožniť daným podnikom legálne používať obchodný názov po jeho zápise do registra.
(1)

Smernica 2013/36/EÚ od príslušných orgánov vyžaduje, aby zverejňovali určité informácie preto, aby vnútorný bankový trh fungoval so stále vyššou účinnosťou a aby občania Únie disponovali primeranou úrovňou transparentnosti. Zverejňované informácie by mali byť dostatočné na to, aby umožňovali zmysluplné porovnávanie prístupov, ktoré v jednotlivých členských štátoch prijali príslušné orgány.
(3)

Rozlišujúcim faktorom pri určení toho, či ide o správcu spravujúceho AIF otvoreného alebo uzavretého typu, by mala byť skutočnosť, že AIF otvoreného typu odkupuje alebo vypláca akcie alebo podielové listy svojim investorom, ak o to ktorýkoľvek z jeho akcionárov alebo podielnikov požiada pred začatím likvidačnej fázy alebo rozpustenia fondu, a to podľa postupov a periodicity stanovených v jeho štatúte alebo zakladajúcich dokumentoch, prospektoch alebo ponukových materiáloch. Zníženie kapitálu AIF v súvislosti s rozdelením výnosov v súlade so štatútom alebo zakladajúcimi dokumentmi AIF, jeho prospektmi alebo ponukovými materiálmi vrátane toho, ktoré bolo povolené uznesením akcionárov či podielnikov a uskutočnilo sa v súlade so štatútom alebo zakladajúcimi dokumentmi, prospektmi alebo ponukovými materiálmi AIF, by sa nemalo na účely určenia toho, či je AIF otvoreného typu alebo nie, brať do úvahy.
(2)

S cieľom zabrániť zavádzaniu spotrebiteľov by sa malo objasniť používanie výrazu „horský výrobok“ pre výrobky živočíšneho pôvodu. Pokiaľ ide o výrobky vyprodukované zvieratami, napr. mlieko a vajcia, výroba by mala prebiehať v horských oblastiach. Čo sa týka výrobkov zo zvierat, napr. mäsa, zvieratá by sa mali chovať v horských oblastiach. Keďže poľnohospodári často kupujú mladé zvieratá, takéto zvieratá by mali stráviť aspoň posledné dve tretiny svojho života v horských oblastiach.
(6)

Pokiaľ ide o žiadosti o zapísanie názvu do registra alebo schválenie zmeny, ktoré sa vzťahujú na odlišné výrobky, je potrebné vymedziť, v ktorých prípadoch sa výrobky s rovnakým registrovaným názvom pokladajú za odlišné výrobky. Aby sa na trh neuvádzali výrobky pod názvom zapísaným v registri, ktoré nespĺňajú požiadavky na označenia pôvodu a zemepisné označenia uvedené v článku 5 ods. 1 a ods. 2 nariadenia (EÚ) č. 1151/2012, pri každom odlišnom výrobku, na ktorý sa vzťahuje žiadosť, by sa mal preukázať súlad s požiadavkami na zápis do registra.
(8)

Aby sa uľahčilo spracúvanie žiadostí o zmenu špecifikácie výrobku, mali by sa stanoviť dodatočné pravidlá kontroly žiadostí o zmenu a pravidlá týkajúce sa predkladania a posudzovania nepodstatných zmien. Dočasné zmeny by mali byť vzhľadom na svoju naliehavosť oslobodené od štandardného postupu a nemali by podliehať formálnemu schváleniu Komisiou. Komisia by však mala byť plne informovaná o obsahu a dôvodoch takýchto zmien.
a)

poznámky skupiny odborných preverovateľov o každom potenciálnom nedostatku inventúry emisií skleníkových plynov daného členského štátu v súvislosti s požiadavkami povinného charakteru, ktoré by mohli viesť k úprave alebo k potenciálnym otázkam ohľadom vykonávania („Saturday paper“), a to do jedného týždňa od prijatia informácií zo sekretariátu UNFCCC;
(1)

Nariadením (EÚ) č. 648/2012 sa Komisia splnomocňuje, aby prijala procesné pravidlá na výkon právomoci Európskeho orgánu pre cenné papiere a trhy (ESMA) ukladať pokuty alebo pravidelné platby penále archívom obchodných údajov a osobám zapojeným do ich činnosti. Pri uplatňovaní tohto nariadenia by sa mal zohľadniť organizačný poriadok ESMA stanovený v nariadení Európskeho parlamentu a Rady (EÚ) č. 1095/2010 (2), okrem iného najmä delegovaním niektorých jasne vymedzených úloh a rozhodnutí na vnútorné výbory alebo poroty v súlade s článkom 41 nariadenia (EÚ) č. 1095/2010, a to za plného rešpektovania práva osôb, voči ktorým sa vedie vyšetrovanie, na obhajobu a zásady kolegiality, ktorou sa riadi pôsobenie ESMA.
Výrobok z ocele, ktorý je čiastočne závitový a čiastočne potiahnutý plastom. Má drážkovanú hlavu s krížovým výrezom. Na konci nie je skosený ani zahrotený. Má dĺžku približne 45 mm a vonkajší priemer približne 7 mm. Tento výrobok je navrhnutý ako súčasť príchytky vhodnej na nábytok. Závitový koniec výrobku sa má zaskrutkovať do predvŕtanej diery v jednej časti nábytku. Hlava sa má vložiť do predvŕtanej diery v druhej časti nábytku. Obidve časti nábytku sa spoja zaistením hlavy v otvore druhej časti príchytky (nie je súčasťou výrobku pri predložení). (1) Pozri obrázok.

7318 19 00
Valcovitý dutý výrobok z hliníka, na jednom konci zúžený (vrúbkovaný) a vybavený poistným prstencom s pákou. Výrobok sa predkladá ako hadicová spojka. (1) Pozri obrázok.

7609 00 00
(5)

S cieľom zaistiť jednotné oznamovanie by sa príslušným orgánom mal poskytnúť vzor, ktorý by používali pri zasielaní požadovaných informácií orgánu EIOPA. Na zjednodušenie prístupu k zasielaným informáciám, ako aj ich porovnateľnosti, by zoznam uvedený vo vzore mal zodpovedať príslušným ustanoveniam smernice 2003/41/ES. Predloha by tiež mala uľahčovať oznamovanie vnútroštátnych prudenciálnych ustanovení, ktoré sa nenachádzajú na zozname, sú prudenciálnej povahy, ale priamo nesúvisia s transpozíciou smernice 2003/41/ES.
(7)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť nasledujúce. Členským štátom by sa po schválení mala poskytnúť šesťmesačná lehota na preskúmanie autorizácií prípravkov na ochranu rastlín obsahujúcich flubendiamid. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.
(5)

V rámci cieľov iniciatívy pre inovačné lieky 2 boli v súvislosti s pravidlami duševného vlastníctva zistené osobitné prevádzkové potreby s cieľom dosiahnuť otvorený inovačný model, dynamický systém výmeny poznatkov poskytujúci väčšie možnosti vytvárania a využívania znalostí, ktoré sú výsledkom projektov IIL, a široký prístup účastníkov, pridružených subjektov a tretích strán k týmto znalostiam, s konečným cieľom urýchliť rozvoj diagnostiky a medicínskeho zákroku v prospech pacientov vrátane stimulácie klinického a translačného výskumu a klinických skúšaní liekov, najmä v oblastiach záujmu verejného zdravia a vysokých nesplnených medicínskych potrieb, ako je uvedené v práve Svetovej zdravotníckej organizácie o prioritných liekoch, vydanej 9. júla 2013 (5). Tieto podmienky by sa mali vzťahovať na všetkých účastníkov s cieľom chrániť ich podklady, výsledky a vedľajšie znalosti. Treba umožniť prevod výsledkov a udelenie licencie na využívanie výsledkov a podkladov a na prístupové práva a podklady ostatných účastníkov s cieľom umožniť vykonanie výskumu. V tejto súvislosti sa v kontexte využívania musí rozlišovať medzi výskumným využívaním a priamym využívaním. V rámci daných podmienok by sa mali zohľadňovať aj predchádzajúce povinnosti účastníkov a zároveň by sa malo zabezpečiť potenciálne priame využívanie výsledkov vrátane klinických skúšaní liekov na základe samotných výsledkov. V záujme rozsiahleho využívania výsledkov, uľahčenia prísunu inovačných liekov pacientom a zlepšenia výskumu a vývoja liekov je potrebné stanoviť výnimky z článkov 41 a 44 až 48 nariadenia (EÚ) č. 1290/2013,
(8)

S cieľom zabezpečiť priebežné zachovanie čistého hospodárskeho podielu by inštitúcie mali zabezpečiť, aby sekuritizačná štruktúra nedisponovala žiadnym integrovaným mechanizmom, prostredníctvom ktorého by minimálna požiadavka ponechania si pri vzniku nutne klesala rýchlejšie než prevedený podiel. Podobne by ponechaný podiel nemal byť uprednostňovaný z hľadiska peňažných tokov, aby prednostne profitoval zo splácania alebo umorovania tak, že by klesol pod 5 % priebežnej nominálnej hodnoty predaných tranží alebo sekuritizovaných expozícií. Okrem toho podpora úverov poskytovaná inštitúcii prijímajúcej expozíciu voči sekuritizačnej pozícii by vo vzťahu k miere splácania podkladových expozícií nemala klesať neúmerne.
2. Výrobok predkladaný v kvapalnej forme a upravený na predaj v malom vo fľašiach s objemom 200 ml alebo 1 000 ml. Výrobok pozostáva: — z fosforečnanu disodného (1 – 5 %), — z fosforečnanu draselného (1 %), — zo sterilnej vody. Každá fľaša je vybavená ergonomicky tvarovanou očnou miskou, uzáverom proti prachu a je určená na jednorazové použitie. Podľa etikety je výrobok určený na výplach očí v prípade núdze s cieľom neutralizovať kyseliny a zásady z očí.

3307 90 00
(3)

V záujme prehľadnosti by sa mala štruktúra prílohy I k nariadeniu (ES) č. 396/2005 upraviť tak, že sa uvedená príloha rozdelí na dve časti. V prvej časti by mal byť uvedený zoznam produktov rastlinného a živočíšneho pôvodu, na ktoré sa vzťahujú MRL, pričom druhá časť by mala zahŕňať zoznam ostatných produktov, na ktoré sa vzťahujú rovnaké MRL, ako sa uvádza v článku 2 ods. 1 nariadenia (ES) č. 396/2005.
Kruhový výrobok vyrobený zo silikónu s priemerom približne od 10 do 15 mm a výškou približne 3 mm. Výrobok má v strede zárez v tvare kríža. Nemá žiadne mechanické komponenty. Výrobok sa používa spolu so závitovým uzáverom s viečkom. Umiestňuje sa dovnútra závitového uzáveru a celý sa priskrutkuje na hrdlo fľaše. Výrobok bráni vytekaniu polotekutých látok, napríklad majonézy alebo kečupu, z fľaše pri jej obrátení hore dnom. Keď sa viečko otvorí a fľaša sa otočí hore dnom, látka sa dávkuje cez zárez v tvare kríža tak, že sa na fľašu vyvinie manuálny tlak. Pozri obrázok. (1)

3926 90 97
(3)

V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené žiadosti o povolenie Pediococcus pentosaceus (NCIMB 30068) a Pediococcus pentosaceus (NCIMB 30044) ako kŕmnych doplnkových látok pre všetky druhy zvierat a o ich zaradenie do kategórie „technologické doplnkové látky“ a do funkčnej skupiny „doplnkové látky do siláže“. K uvedeným žiadostiam boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
1.

Priezvisko : ELHASSAN Meno(-á) : Gaffar Mohammed Alias : Gaffar Mohmed Elhassan Dátum narodenia/Miesto narodenia/štátna príslušnosť/miesto pobytu : dátum narodenia: 24. jún 1952; býva v: El Waha, Omdurman, Sudán. Číslo cestovného pasu/identifikačné údaje/štatút : Odišiel zo sudánskej armády do dôchodku. Číslo identifikačnej karty bývalého vojaka: 4302. Označenie/odôvodnenie : Generálmajor a veliteľ západnej vojenskej oblasti sudánskych ozbrojených síl (SAF). Panel odborníkov oznámil, že generálmajor Gaffar Mohammed Elhassan uviedol, že počas svojej služby v západnej vojenskej oblasti mal priame operačné velenie (predovšetkým taktické velenie) všetkých prvkov SAF v Dárfúre. Elhassan zastával túto funkciu v západnej vojenskej oblasti od novembra 2004 (približne) do začiatku roku 2006. Podľa informácií panelu bol Elhassan zodpovedný za porušovanie bodu 7 rezolúcie BR OSN 1591 (2005), keďže na základe svojej funkcie požiadal (z Chartúmu) a povolil od 29. marca 2005 presun vojenského materiálu do Dárfúru bez predchádzajúceho schválenia výborom zriadeným podľa rezolúcie 1591. Elhassan sám pred panelom odborníkov pripustil, že v období medzi 29. marcom 2005 a decembrom 2005 boli z iných častí Sudánu presunuté do Dárfúru lietadlá, letecké motory a ďalší vojenské vybavenie. Napríklad informoval panel o tom, že medzi 18. a 21. septembrom 2005 boli do Dárfúru presunuté 2 útočné vrtuľníky Mi-24. Existujú tiež primerané dôvody domnievať sa, že Elhassan bol ako veliteľ západnej vojenskej oblasti priamo zodpovedný za povolenie útočných vojenských preletov v oblasti Abu Hamra 23. – 24. júla 2005 a v oblasti Jebel Moon v západnom Dárfúre 19. novembra 2005. Do oboch operácií sa zapojili útočné vrtuľníky Mi-24 a údajne v oboch prípadoch spustili paľbu. Panel odborníkov oznámil, že Elhassan panelu naznačil, že on osobne schválil žiadosti o vzdušnú podporu a iné vzdušné operácie v rámci svojej právomoci vyplývajúcej z funkcie veliteľa západnej vojenskej oblasti. (Pozri správu panelu odborníkov S/2006/65, body 266 – 269.) Týmito činnosťami generálmajor Gaffar Mohammed Elhassan porušil príslušné ustanovenia rezolúcie BR OSN 1591 (2005) a preto sú splnené kritériá na to, aby ho výbor označil s cieľom stanoviť voči nemu sankcie. Dátum označenia zo strany OSN : 25. apríl 2006.
(17)

Okrem toho by sa mali stanoviť jednotné podmienky schvaľovania vzorov národných strán euromincí, aby sa predišlo výberu vzorov, ktoré by sa v niektorých členských štátoch mohli považovať za nevhodné. Vzhľadom na to, že právomoc v takej citlivej oblasti, akou je vzor národných strán euromincí, patrí vydávajúcim členským štátom, mali by sa vykonávacie právomoci zveriť Rade. Akékoľvek vykonávacie rozhodnutia, ktoré Rada prijala na tomto základe, by úzko súviseli s aktmi prijatými Radou na základe článku 128 ods. 2 zmluvy. Z tohto dôvodu by sa pri prijímaní týchto rozhodnutí Radou mali pozastaviť hlasovacie práva členov Rady zastupujúcich členské štáty, ktorých menou nie je euro, ako sa stanovuje v článku 139 ods. 4 zmluvy. Tento postup by mal vydávajúcim členským štátom umožniť v prípade potreby zmeniť vzor v stanovenej lehote,
(62)

Aby sa zabezpečila súdržnosť s nariadením (EÚ) č. 1305/2013 a zjednodušenie pravidiel týkajúcich sa získania schválenia štátnej pomoci na spolufinancovanie a dodatočné financovanie vnútroštátnych programov rozvoja vidieka, pomoc v prospech odvetvia lesného hospodárstva oslobodená od notifikačnej povinnosti stanovenej v článku 108 ods. 3 zmluvy podľa tohto nariadenia by mala byť zhodná so základnými opatreniami na rozvoj vidieka a pomoc oslobodená od notifikačnej povinnosti by sa mala poskytovať len v súlade s programom rozvoja vidieka príslušného členského štátu. Intenzity pomoci a oprávnené náklady by však mali byť takisto v súlade so všeobecnými zásadami Únie týkajúcimi sa štátnej pomoci a pravidlami štátnej pomoci uplatniteľnými na odvetvie poľnohospodárstva. Preto by také náklady, ako napríklad prevádzkový kapitál, ktoré majú v súvislosti s novými investíciami doplnkový charakter, nemali byť oprávnené na pomoc v zmysle tohto nariadenia. V súlade s príslušnými programami rozvoja vidieka schválenými Komisiou by investičné operácie zahrnuté v opatreniach na rozvoj lesného hospodárstva mohli zahŕňať aj jednorazové lesnícke postupy potrebné na prípravu danej investície, ak to dovoľuje cieľ stanovený v rámci príslušného ustanovenia týkajúceho sa rozvoja vidieka. Pomoc na prenos znalostí, pomoc na poradenské služby a pomoc na konsolidáciu lesnej pôdy by sa mala dať poskytnúť bez ohľadu na to, či je táto pomoc súčasťou národného programu rozvoja vidieka.
(3)

Iniciatívu SDMX (Statistical Data and Metadata eXchange, výmena štatistických údajov a metaúdajov) o štatistických a technických štandardoch na výmenu a zdieľanie údajov a metaúdajov zaviedla Banka pre medzinárodné zúčtovanie, Európska centrálna banka, Komisia (Eurostat), Medzinárodný menový fond, Organizácia pre hospodársku spoluprácu a rozvoj (OECD), Organizácia Spojených národov a Svetová banka. SDMX poskytuje na výmenu oficiálnej štatistiky štatistické a technické štandardy, okrem iného značkový jazyk SDMX Markup Language so syntaxou XML („formát SDMX-ML“). Preto by sa mala zaviesť nová definícia formátu a štruktúry údajov navrhnutá podľa tohto štandardu. Aby sa uľahčil prechod na nový formát, Komisia by mala počas prvých dvoch rokov po nadobudnutí účinnosti nariadenia poskytnúť členským štátom vzory, ktoré možno použiť ako vstupy pre nástroje konverzie na SDMX.
V prípade informácie uvedenej v zhrnutí uverejnenom v Úradnom vestníku Európskej únie („0,01 – 0,03“) ide o chybu v dôsledku preklepu. Chýbajúce znamienko % sa doplnilo opravou v nemeckom vestníku ochranných známok (Deutsches Markenblatt) z 23. septembra 2005. Nadbytočné nuly po desatinnej čiarke by mali za následok, že prítomnosť rasce (v množstve od jednej do troch tisícin celkovej hmotnosti) vo výrobku by nebolo vôbec cítiť.